L 45/1640
LV
Eiropas Savienības Oficiālais Vēstnesis
24.2.2022.
KOMISIJA AIZŅĒMUMU UN AIZDEVUMU OPERĀCIJAS – SAVIENĪBAS BUDŽETA GARANTĒTAS AIZŅĒMUMU UN AIZDEVUMU OPERĀCIJAS (ORIENTĒJOŠI)
3.
Ietekme uz budžetu Covid-19 uzliesmojumam ir bijusi milzīga un graujoša ietekme uz ikvienas dalībvalsts ekonomikas sistēmu.
Tāpēc ir nepieciešami kolektīvi dalībvalstu ieguldījumi garantiju veidā, kas atbalstītu aizdevumus no Savienības budžeta.
Šādas garantijas ir vajadzīgas, lai Savienība varētu piešķirt pietiekama apjoma aizdevumus dalībvalstīm, lai atbalstītu darba tirgus politiku, kurā ir izveidojusies vislielākā spriedze.
Lai nodrošinātu, ka iespējamās saistības, kas izriet no šādiem aizdevumiem, ir saderīgas ar piemērojamo daudzgadu finanšu shēmu un pašu resursu maksimālajām summām, dalībvalstu sniegtajām garantijām vajadzētu būt neatsaucamām, beznosacījumu un pēc pieprasījuma, savukārt ar papildu aizsardzības pasākumiem būtu jāveicina sistēmas stabilitāte.
Ņemot vērā to, ka šādas garantijas ir papildinošas, un neskarot to, ka tās ir neatsaucamas, beznosacījumu un sniedzamas pēc pieprasījuma, no Komisijas tiek gaidīts, ka tā pirms dalībvalstu sniegto garantiju pieprasīšanas izmantos rezervi, kas līdz pašu resursu maksimālajai summai ir pieejama maksājumu apropriācijām, tādā apmērā, kādu Komisija uzskata par ilgtspējīgu, cita starpā, ņemot vērā kopējās iespējamās Savienības saistības, tostarp tās, kas izriet no maksājumu bilances mehānisma, kurš izveidots ar Regulu (EK) Nr. 332/2002 (1).
Attiecīgajā garantiju pieprasījumā Komisijai būtu jāinformē dalībvalstis par to, cik lielā mērā ir izmantota pieejamā rezerve.
Vajadzību pēc dalībvalstu sniegtām garantijām var pārskatīt, ja tiek panākta vienošanās par pārskatītu pašu resursu maksimālo summu.
Tā kā šo aizņēmumu un aizdevumu operāciju abas daļas tiek veiktas ar identiskiem noteikumiem, tās budžetu ietekmē tikai tad, ja tiek aktivizēta garantija saistību neizpildes gadījumā.
2020. gada 31. decembrī neatmaksātā kapitāla summa saskaņā ar šo instrumentu ir 39 500 000 000 EUR.
(1) Padomes Regula (EK) Nr. 332/2002 (2002. gada 18. februāris), ar ko izveido vidēja termiņa finansiālas palīdzības mehānismu attiecībā uz dalībvalstu maksājumu bilancēm (OV L 53, 23.2.2002., 1. lpp.).